東涌借錢黨?內地女子稱無錢吃飯 專向中年男埋手 被揭穿竟咁做
各區街頭不時出現「借錢黨」,向途人以不同理由求借現金。最近有網民就在社交平台發文警醒東涌街坊,指該區港鐵站及消防局附近經常出現年約30歲至40歲內地女子,聲稱沒有錢吃飯,而向途人借數十至100元不等。樓主稱該些女子主要向40至50歲的男子下手,他更曾「成功阻止2名男性畀錢佢哋」,對方當下大發脾氣,「鬧人之後走」。
樓主在facebook群組「
」發文,特別提醒家中有40至50歲中年男性的街坊,指最近在東涌港鐵站、消防局及逸東邨附近,經常出現年約30歲至40歲的內地女子,聲稱「自己冇錢食飯等緊朋友畀錢」,而向途人求借數十至100元吃飯。樓主續指,自己已「成功阻止兩名男性畀錢佢哋」,而對方在他「拆穿詭計」後發難,「發晒脾氣咁鬧人之後走」。他又表示,是次發文只希望提醒東涌街坊提高驚覺,「真係唔好再縱容佢哋,同埋真係提醒你屋企嘅男人唔好咁傻啦,一個50(元),10個人成功都500(元)」。
帖文引來網民討論,有人表示過去亦曾遇到該些「借錢黨」,更指她們只向男士們下手,紛紛留言「咁近警局,帶哋地去嗰度食」、「對象唔只中年男人,我爸八張幾都被問過!」、「現在好多騙子搵食」、「佢唔會問女人攞錢啊!我同我老公一齊行!行行吓見到佢就行埋我老公到就問佢可唔可以畀錢佢食飯啊?真搞笑!我即時踢爆佢」。